Trivelig leilighet, rent og ryddig, koselig og rolig område, kort vei til sentrum av Oslo, men også kort vei til nærbutikk og kjøpesenter.
Av uforutsett årsak bodde jeg alene der i to netter, så jeg hadde det veldig romslig. Her er det god plass til en, ja kanskje to små familier.
Jeg prøvde jo ikke alle sengene, men den jeg brukte var fantastisk god og med vindu ut mot hagen. Jeg lot vær å trekke for gardiner og lå og kikket på en diger furu og den vakre sommerhimmelen. Selv om leiligheten ligger i 1. etg så er tomten skrå, så hvis noen skulle kikke inn til meg måtte de ha klatret. Det tok jeg sjansen på at ingen gjorde.
Ja, dette var som å sove i et hus langt ute i skogen. En god opplevelse som kan anbefales.